கேள்வி: புதுக்கோட்டை சமஸ்தானம் - ஆவடையரகுநாத தொண்டைமான் பற்றி விளக்கவும்.
பதில்: திருமலை தொண்டாமான் அக்காலத்தில் தொண்டை நாடு அல்லது தொண்டை மண்டலத்தில் இருந்த திருப்பதியில் இருந்து அன்புக்கோயிலில் குடியேறியவர். திருமால் தொண்டைமான் என்பவரின் மரபு வழியில் வந்தவர்களில் நமன, பச்சை, தண்டகா, நமணா, திருமா, நமனா, பச்சை, நமனா, பச்சை, கிண்கிணி, தண்டகா, திருமா தொண்டைமான் என்ற தொண்டைமான்களில் பதினான்காவது தலைமுறையான பச்சை தொண்டைமான் மகன் ஆவடை இரகுநாத தொண்டைமான். இவர் விசயநகரப் பேரரசின் மன்னரான மூன்றாம் மூன்றாம் ஸ்ரீரங்கா படைத் தளபதியாக இருந்தவர். இவர் கறம்பக்குடியில் 17 ஆம் நூற்றாண்டின் துவக்கத்தில் பிறந்தார். இவருடைய வீரத்தையும், இரணுவப் பணிகளையும் பாராட்டி ஸ்ரீரங்கர், 1639 ஆம் ஆண்டு ராயராகுத்த ராயவஜ்ரீடு ராயமன்னீடு ராய என்ற பட்டத்தையும் ஏராளமான நிலங்களையும், பரிசுகளையும் அளித்தார். அரசர்களுக்கு உரிய அம்பாரி யானை, முரசு யானை, சிங்கமும பல்லாக்கு பயன்படுத்தும் உரிமை வழங்கினார். ஆவடையரகுநாத தொண்டைமானின் மகனாக 1641 இல் இரகுநாதராய தொண்டைமான் பிறந்தார். 1661 ஆம் ஆண்டு, ஆவடையரகுநாத தொண்டைமானின் மரணத்திற்குப் பின்னர் அவரது பதவிக்கு இரகுநாதராய தொண்டைமான் வந்தார். இந்த மரபினரே புதுக்கோட்டை அரசர்களாவர். ஆட்சி பொறுப்பை ஏற்ற இரகுநாதராய தொண்டைமான், தஞ்சை நாயக்கர்கள், மதுரை நாயக்கர் மற்றும் இராமநாதபுரம் சேதுபதிகளிடம் படைத்தலைவராக இருந்தார்.
கேள்வி: புதுக்கோட்டை சமஸ்தானம் - புதுக்கோட்டை சமஸ்தான அம்மன் காசு பற்றி தகவல் சொல்.
பதில்: File:1 Amman Cash.png புதுக்கோட்டை தொண்டைமான் மன்னர்கள் சொந்தமாக ஒரு நாணயத்தை வெளியிட்டுக்கொண்டார்கள்.bஅதன் பெயர் அம்மன் காசு. அதன் ஒருபுறத்தில் தொண்டைமான்களின் வழிபாட்டு தெய்வமாகிய பிரகதாம்பாளின் உருவம் இருக்கும். ஆகையால்தான் 'புதுக்கோட்டை அம்மன் காசு' என்ற பெயர். 'புதுக்கோட்டை அம்மன் சல்லி' என்றும் அழைப்பார்கள். பிரித்தானியாவின் இந்தியாவின் ஒரு பைசாவுக்கு மூன்று அம்மன் காசுகள் சமம். இந்தக் காசை அவர்கள் பெற்ற உரிமையின் அடையாளமாக வெளியிட்டுக்கொண்டார்கள். அந்த நாட்டின் அதிபதி பிரகதாம்பாள். அவளுடைய பிரதிநிதியாகத்தான் தொண்டைமான்கள் ஆண்டுவந்தனர். பிரகதாம்பாள்தாச என்றுதான் அவர்களுடைய விருதுகள் தொடங்கும்.